กลุ่มแอกซ่าฯทุ่มงบ120ล.เจาะตลาดไทย
กลุ่มแอกซ่า ฝรั่งเศส อัดฉีด 120 ล้านบาท ให้บริษัทลูกในไทยทำโฆษณาอย่างเดียว
7 ก.ย. 2555

กลุ่มแอกซ่า ฝรั่งเศส อัดฉีด 120 ล้านบาท ให้บริษัทลูกในไทยทำโฆษณาอย่างเดียว 
นางสายฝน สัจจศิลา ประธานเจ้าหน้าที่บริหารฝ่ายตลาด บริษัท กรุงไทยแอกซ่า ประกันชีวิต เปิดเผยว่า บริษัทแม่จากฝรั่งเศสได้สนับสนุนงบประมาณโดยตรงมายังบริษัทจำนวน 120 ล้านบาท เพื่อให้ใช้ทำการตลาดด้านแผนประกันชีวิตและสุขภาพโดยเฉพาะ ซึ่งเมื่อรวมกับงบของบริษัทอีก 30 ล้านบาท ก็จะเป็น 150 ล้านบาท เพื่อใช้สำหรับออกโฆษณาและประชาสัมพันธ์ทางโทรทัศน์ รวมถึงแคมเปญโฆษณาแบบภูมิภาคในเดือน ต.ค.ธ.ค.นี้ เพื่อกระตุ้นตลาดสุขภาพเพียงอย่างเดียว
ทั้งนี้ เน้นทำตลาดแผนประกันชีวิตและสุขภาพ “คอมพลีท เฮลท์ โซลูชั่น” โดยเฉพาะ ซึ่งเป็นแบบใหม่ที่กำลังใช้กันทั่วโลก และเริ่มนำมาทดลองตลาดในไทยเมื่อเดือน พ.ค.ที่ผ่านมา โดยใช้รูปแบบความเสี่ยง “โมราทรอเรียม อันเดอร์ไลน์ติง” มาตรวจสอบสุขภาพลูกค้าแทน เป็นแบบที่ไม่ต้องไปตรวจสุขภาพก่อนทำแผนประกันสุขภาพ เพียงแต่ลูกค้าต้องแจ้งและระบุโรคที่เคยเป็นมาก่อนเท่านั้น และหากภายใน 2 ปีติดต่อกัน ลูกค้าไม่ได้เข้ารักษาโรคที่เคยระบุไว้เลย เงื่อนไขความคุ้มครองก็จะกลับมาเป็นปกติ เหมือนกับลูกค้าไม่เคยป่วยเป็นโรคอะไรมาก่อน